Diari Oficial de la Generalitat Valenciana


Sumari del DOGV 5336, del 31-08-2006 (2006/9598)

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup d'habitatges del carrer lillo juan, núm. 123, 125 i 127 de Sant Vicent del Raspeig (Alacant).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9598


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup d'habitatges del carrer lillo juan, núm. 123, 125 i 127 de Sant Vicent del Raspeig (Alacant). [2006/9598]  
En data 20 d'abril de 2006 es firma l'acord entre l'Ajuntament de Sant Vicent del Raspeig i aquesta Direcció General d'Habitatge i Projectes Urbans de la Conselleria de Territori i Habitatge per a la rehabilitació de l'edifici situat al carrer Lillo Juan, núm. 123, 125 i 127, al terme municipal de Sant Vicent del Raspeig, que promou Cáritas.  
El mencionat edifici es troba en un estat de deteriorament i degradació progressiva tant dels seus elements comuns com d'aquells privatius que aconsellen la seua rehabilitació.  
Les característiques socioeconòmiques en general, i els escassos recursos i l'edat avançada dels seus habitants no permeten escometre la gestió i cobrir el cost de la rehabilitació de l'edifici.  
De conformitat amb l'informe tècnic adjunt i l'article 18, punt 1, del Decret 81/2006, de 9 de juny, del Consell que establix la possibilitat de declarar com a àrees de rehabilitació, els edificis, grups o conjunts d'habitatges de disseny unitari, destinats a residència habitual i permanent d'usuaris amb escassos recursos econòmics, sobre els quals siga necessari realitzar i programar intervencions amb l'objecte de promoure la rehabilitació integral per trobar-se en procés de degradació o per trobar-se afectats per qualsevol tipus de patologia, a fi de garantir el compliment dels requisits bàsics de seguretat i funcionalitat així com els derivats d'aquestes que afecten l'habitabilitat i on es faça necessària la intervenció subsidiària de l'administració, resolc:  
Declarar com a Àrea de Rehabilitació d'Escassos Recursos el grup d'habitatges del carrer Lillo Juan, núm. 123, 125 i 127 de Sant Vicent del Raspeig (Alacant), i es designa l'Ajuntament com a ens gestor, segons preveu l'article 18 del Decret 81/2006, de 9 de juny, del Consell atesos els requisits i les limitacions que s'hi establixen.  
La present resolució s'adequarà als requisits per a l'obtenció de les qualificacions provisional i definitiva de l'actuació. La quantia de l'ajuda a càrrec dels fons de la Generalitat, serà determinada de conformitat amb el Decret 81/2006, de 9 de juny del Consell de la Generalitat.  
València, 13 de juliol de 2006.. El director general d'habitatge i projectes urbans: Bernabé Bueno Miralles.